ลักษณะการประกอบธุรกิจ

ประวัติความเป็นมา การเปลี่ยนแปลง และพัฒนาการที่สำคัญ

ความเป็นมา

บริษัท ปิโก (ไทยแลนด์) จำกัด (มหาชน) เริ่มต้นขึ้นมาจากการลงทุนร่วมกันระหว่าง
ผู้ร่วมลงทุน กลุ่มคุณพิเสฐ จึงแย้มปิ่น กับบริษัท ปิโก อาร์ต อินเตอร์เนชั่นแนล พีทีอี จำกัด
ประเทศสิงคโปร์ ซึ่งเป็นบริษัทชั้นนำ
ในธุรกิจออกแบบก่อสร้าง งานแสดงสินค้าและนิทรรศการระดับโลก ในปี พ.ศ. 2524
ภายใต้ชื่อบริษัท ปิโกไทย เอ็กซิบิชั่น
คอนแทรกเตอร์ จำกัด

ต่อมาบริษัท ปิโก อาร์ต อินเตอร์เนชั่นแนล
พีทีอี จำกัด ได้เข้าจดทะเบียนในตลาดหลักทรัพย์ฮ่องกง ภายใต้ชื่อ บริษัท ปิโก
ฟาร์อีส โฮลดิ้ง จำกัด และขยายกิจการในธุรกิจต่างๆ ให้ครอบคลุมทั้งห่วงโซ่ธุรกิจ
รวมทั้งได้มีการลงทุนในธุรกิจอื่นๆ เช่น อสังหาริมทรัพย์ และวัสดุก่อสร้าง เป็นต้น
โดยปัจจุบันมีสาขาทั่วโลก 34 สาขา ใน 22 ประเทศ ซึ่งรวมถึงประเทศไทยด้วย

[]การเปลี่ยนแปลงและพัฒนาการที่สำคัญ

บริษัท ปิโก (ไทยแลนด์) จำกัด (มหาชน) ได้มีการพัฒนาองค์กรอย่างต่อเนื่อง
เพื่อให้การดำเนินธุรกิจเป็นไปอย่างมีประสิทธิภาพ สอดคล้องกับสภาพแวดล้อมทางธุรกิจในแต่ละช่วง
โดยการเปลี่ยนแปลงที่เกิดขึ้นนั้น จะสอดคล้องและเป็นไปในทิศทางเดียวกับวิสัยทัศน์
และยุทธศาสตร์ขององค์กร สำหรับการเปลี่ยนแปลงและพัฒนาการที่สำคัญของบริษัทฯ มีดังนี้

พ.ศ. 2535

จัดตั้งบริษัทใหม่ในนาม บริษัท ปิโก อินเตอร์เนชั่นแนล เอ็นเตอร์ไพรส์ (ไทยแลนด์) จำกัด
เมื่อวันที่ 15 มีนาคม 2535 มีการปรับปรุงโครงสร้างการลงทุนและการถือหุ้น
เพื่อรองรับการแข่งขันที่เพิ่มสูงขึ้น โดยการจัดตั้งดังกล่าว มีทุนจดทะเบียน 15 ล้านบาท
โดยมีสัดส่วน
ผู้ถือหุ้นคือ บริษัท ปิโก ฟาร์อีส โฮลดิ้ง จำกัด ถือหุ้นในนาม บริษัท ปิโก อาร์ต อินเตอร์เนชั่นแนล
พีทีอี จำกัด 49% และผู้ถือหุ้นชาวไทย 51%

พ.ศ. 2538

จัดตั้งบริษัท พีเอ็กซ์ ซิสเต็ม จำกัด และบริษัท มัลติดีไซน์ จำกัด

พ.ศ. 2539

จัดตั้งบริษัท อาร์ทคอม กราฟฟิค จำกัด (ต่อมาเปลี่ยนชื่อเป็น บริษัท น็อกซ์ บางกอก จำกัด ในปี
พ.ศ. 2551) และบริษัท อิงค์เจ็ท อิมเมจเจส (ประเทศไทย) จำกัด

พ.ศ. 2546

เปลี่ยนชื่อเป็น บริษัท ปิโก (ไทยแลนด์) จำกัด และจดทะเบียนแปรสภาพเป็นบริษัทมหาชน ชื่อ
บริษัท ปิโก (ไทยแลนด์) จำกัด (มหาชน) เมื่อวันที่ 16 กันยายน 2546
และมีการเพิ่มทุนจดทะเบียนเป็น 65 ล้านบาท

พ.ศ. 2547

บริษัท ปิโก (ไทยแลนด์) จำกัด (มหาชน) เข้าจดทะเบียนในตลาดหลักทรัพย์ เอ็ม เอ ไอ
เมื่อวันที่ 19 เมษายน 2547

พ.ศ. 2548

เพิ่มทุนจดทะเบียนจาก 65 ล้านบาทเป็น 115 ล้านบาท เมื่อวันที่ 25 กุมภาพันธ์ 2548

พ.ศ. 2553

จัดตั้งบริษัท ไทยทีชเชอร์.ทีวี จำกัด และบริษัท เอฟซีจี จำกัด

พ.ศ. 2554

เมี่อวันที่ 1 พฤศจิกายน 2554 บริษัทฯ ได้ลงทุนในหุ้นสามัญร้อยละ 75 ของ Andrew Bethell
Associates Ltd.

ภาพรวมธุรกิจ

การดำเนินงานบริษัทฯ

บริษัท ปิโก (ไทยแลนด์) จำกัด (มหาชน) มีการเติบโตทางธุรกิจอย่างต่อเนื่อง โดยบริษัทฯ
ได้ขยายขอบเขตการให้บริการที่กว้างขึ้นตามประสบการณ์ และความเชี่ยวชาญที่เพิ่มขึ้นของบริษัทฯ
เพื่อให้ครอบคลุมความต้องการของลูกค้าที่หลากหลาย และเพื่อสร้างโอกาสทางธุรกิจใหม่ๆ
ให้เกิดขึ้น โดยในปัจจุบัน ธุรกิจหลักของบริษัทฯ ได้แก่

1.  ธุรกิจด้านการบริหารจัดการและการให้บริการในธุรกิจไมซ์

2.  ธุรกิจด้านการสร้างสรรค์กิจกรรมทางการตลาดและส่งเสริมภาพลักษณ์

3.  ธุรกิจการจัดนิทรรศการแสดงสินค้า

4.  ธุรกิจด้านการสร้างสรรค์แหล่งการสื่อสารองค์ความรู้
    ซึ่งรวมถึงการให้บริการด้านดิจิตอลคอนเทนท์และดิจิตอลมีเดีย

นอกจากนี้ บริษัทฯ ยังทำธุรกิจให้บริการอื่นๆ ที่เชื่อมโยงกับธุรกิจหลักของบริษัทฯ ข้างต้น เช่น
งานออกแบบ การให้บริการอุปกรณ์ก่อสร้างและตกแต่ง ทั้งนี้ เพื่อให้การให้บริการของบริษัทฯ
เป็นไปอย่างครบวงจร และเอื้อประโยชน์สูงสุดต่อลูกค้า โดยการให้บริการในแต่ละประเภท
ธุรกิจนั้น บริษัทฯ จะเน้นการให้บริการแบบครบวงจร
ซึ่งเป็นบริการที่ครอบคลุมตั้งแต่การวางแนวความคิด ร่วมวางแผน ออกแบบ จัดสร้าง จัดกิจกรรม
การเลือกใช้สื่อในการจัดงาน และบริหารจัดงานในภาพรวม ทั้งนี้
ขอบเขตการให้บริการในแต่ละงานจะขึ้นอยู่กับความต้องการของลูกค้าเป็นหลัก

ในภาพรวมของการดำเนินการในแต่ละธุรกิจ บริษัทฯ ทำการศึกษา ค้นคว้า
ข้อมูลทางธุรกิจของลูกค้าก่อน เพื่อให้สามารถเข้าใจความต้องการของลูกค้าได้อย่างชัดเจน
ตลอดจนทราบถึงกลุ่มเป้าหมายที่เป็นปลายทางของการสื่อสาร
เพื่อนำไปวางแผนดำเนินการจัดกิจกรรมต่อไป
ซึ่งรวมถึงการเลือกหา และจัดทำกระบวนการส่งผ่านข้อมูลข่าวสารเฉพาะจากลูกค้าไป
สู่กลุ่มเป้าหมายที่มีประสิทธิภาพ เพื่อนำไปสู่การตอบสนองในทิศทางที่ดีตามวัตถุประสงค์ของลูกค้า
ไม่ว่าจะเป็นการตอบสนองในเชิงการตลาด หรือการเกิดความเข้าใจ
และนำองค์ความรู้ที่ถ่ายทอดไปพัฒนาต่อยอด

สำหรับทิศทางของแต่ละธุรกิจนั้น บริษัทฯ
มีเป้าหมายจะขยายการดำเนินงานในส่วนด้านการจัดสร้างและดำเนินงาน ให้มากขึ้น
รวมถึงการเพิ่มสัดส่วนทางการตลาดของงานบริการในกลุ่มอุตสาหกรรมที่หลากหลาย
ทั้งในและต่างประเทศให้สูงขึ้น

[]

  การดำเนินงานบริษัทย่อยและบริษัทร่วม

  บริษัทฯ ได้ลงทุนในธุรกิจที่มีความสัมพันธ์
  และส่งเสริมสนับสนุนการดำเนินงานในธุรกิจหลักของบริษัทฯ
  ให้สามารถตอบสนองความต้องการของลูกค้าได้อย่างครบถ้วนและมีประสิทธิภาพ
  โดยบริษัทย่อยและ
  บริษัทร่วมนั้น ประกอบด้วย กลุ่มผู้เชี่ยวชาญเฉพาะทางในสาขาวิชาชีพนั้นๆ
  จึงทำให้สามารถสร้างสรรค์ผลงานที่มีคุณภาพ มีเอกลักษณ์ และเป็นที่ยอมรับของลูกค้าได้

  สำหรับขอบเขตการดำเนินงานของบริษัทย่อย และบริษัทร่วมนั้น
  ครอบคลุมการให้บริการในด้านต่างๆ ดังนี้

  บริษัทย่อย

  บริษัท พีเอ็กซ์ ซิสเต็ม จำกัด

  ธุรกิจสร้างประกอบคูหา งานแสดงสินค้าและนิทรรศการ
  โดยสนับสนุนด้านการจัดหาทรัพย์สินเพื่อใช้ในกิจกรรมทางการตลาด เช่น
  การให้เช่าบู๊ธแสดงสินค้า

  บริษัท นอกซ์ บางกอก จำกัด

  []ธุรกิจด้านการประชาสัมพันธ์
  โดยเน้นการให้บริการด้านการประชาสัมพันธ์และกิจกรรมที่เกี่ยวเนื่องกับการประชาสัมพันธ์สื่อสารองค์กรเป็นหลัก

  บริษัท มัลติดีไซน์ จำกัด

  ธุรกิจออกแบบตกแต่งงานแสดงสินค้าและนิทรรศการ และการตกแต่งภายในต่างๆ
  รวมทั้งสนับสนุนด้านการออกแบบ สื่อสิ่งพิมพ์ต่างๆ

  บริษัท ไทยทีชเชอร์.ทีวี จำกัด และบริษัท เอฟซีจี จำกัด

  ธุรกิจด้านการถ่ายทอดองค์ความรู้และผลิตสื่อในรูปแบบดิจิตอลคอนเทนต์และดิจิตอลมีเดีย

  Andrew Bethell Associates Ltd.

  ธุรกิจด้านการเผยแพร่รายการเกี่ยวกับการศึกษา

  บริษัทร่วม

  บริษัท อิงค์เจ็ท อิมเมจเจส (ประเทศไทย) จำกัด

  ธุรกิจออกแบบกราฟฟิค และงานพิมพ์อิงค์เจ็ท สนับสนุนด้านการออกแบบและผลิตงานกราฟฟิค

  บริษัท ไอบริก จำกัด

  ธุรกิจจัดงานแสดงสินค้าและธุรกิจที่เกี่ยวเนื่อง
  สนับสนุนด้านการดำเนินธุรกิจให้บริการจัดงานแสดงสินค้า และธุรกิจอื่นที่เกี่ยวข้อง

  บริษัท ดีไซน์แลป เอ็มไอเอสซี จำกัด

  ธุรกิจออกแบบที่ต้องการความเชี่ยวชาญเฉพาะด้าน
  สนับสนุนด้านการออกแบบสถาปนิกตกแต่งนิทรรศการ พิพิธภัณฑ์ และสื่ออิเล็กทรอนิกส์
  รวมถึงการนำนวัตกรรมใหม่ๆ มาใช้ในงาน

  โครงสร้างบริษัทฯ

  โครงสร้างบริษัทฯ บริษัทย่อยและบริษัทร่วม โปรดดูรายละเอียดที่หัวข้อ “ข้อมูลทั่วไป”

[]

โครงสร้างรายได้

รายได้จากการให้บริการจำแนกตามส่วนงาน ซึ่งบริษัทฯ
ได้เปิดเผยไว้ในหมายเหตุประกอบการเงินข้อ 31 ในงบการเงินประจำปีสิ้นสุดวันที่ 31 ตุลาคม
2554 สำหรับโครงสร้างรายได้ดังกล่าวในระยะเวลา 3 ปีที่ผ่านมาโดยรวม มีรายละเอียดดังนี้

  ------------------------------------- ----------- ----------- -----------
  หน่วย: ล้านบาท                          2552        2553        2554

  งานแสดงสินค้าและนิทรรศการ                313         402         525

  กิจกรรมทางการตลาด                      88          157         230

  งานนิทรรศการถาวรและพิพิธภัณฑ์              56          38          60

  คอนเทนท์และมีเดีย                        -           172         423

  ธุรกิจรับจัดงาน                           21          13          26

  อื่น ๆ                                  106         116         98

                                        583         898         1,362
  ------------------------------------- ----------- ----------- -----------

เป้าหมายการดำเนินธุรกิจ

บริษัท ปิโก (ไทยแลนด์) จำกัด (มหาชน) มีเป้าหมายในการดำเนินธุรกิจ 4 ประการ ได้แก่

1.  สร้างผลตอบแทนให้กับผู้ถือหุ้นสูงที่สุด

โดยบริษัทฯ มีการปรับเปลี่ยนยุทธศาสตร์อย่างต่อเนื่อง เพื่อให้การดำเนินธุรกิจเป็นไปอย่างราบรื่น
และก่อให้เกิดรายได้สูงสุด ทั้งนี้ ปัจจัยสนับสนุนหลักของบริษัทฯ คือการมีเครือข่าย
ที่เข้มแข็งทั้งในและต่างประเทศ อันส่งผลต่อความไว้วางใจของลูกค้าต่อบริษัทฯ ในวงกว้าง

2.  พัฒนาคุณภาพและมาตรฐานการให้บริการอย่างต่อเนื่อง โดยมุ่งเน้นที่ลูกค้าเป็นหลัก

เพื่อสร้างผลงานที่ตอบสนองความมุ่งหวังของลูกค้าได้อย่างมีประสิทธิภาพ
รวมทั้งการต่อยอดความชำนาญของบริษัทฯ
ในทุกธุรกิจที่ให้บริการเพื่อรักษาความเป็นผู้นำในอุตสาหกรรมด้านนี้

3.  สร้างความมั่นคงและความก้าวหน้าของบริษัทฯ

โดยการดำเนินการของบริษัทฯ ยึดถือหลักการ “คุณภาพงาน คุณภาพคน” (Quality Work,
Quality Life) ดังนั้นบริษัทฯ จึงให้ความสำคัญกับการพัฒนาคุณภาพบุคลากร
และการสร้างความผูกพันระหว่างบุคลากรกับบริษัทฯ
โดยเน้นเรื่องการสร้างบรรยากาศที่ดีในการทำงาน
การส่งเสริมการต่อยอดนวัตกรรมทางความคิด รวมทั้งการดูแลบุคลากรด้วยระบบสวัสดิการ
ที่เหมาะสมและเป็นธรรม ทั้งนี้ เพื่อให้พนักงานมีคุณภาพชีวิตที่ดี
และสามารถสร้างสรรค์ผลงานที่มีคุณภาพ

4.  สำนึกรับผิดชอบต่อสังคม

โดยบริษัทฯ มีความตั้งใจที่จะดำเนินธุรกิจที่สามารถสร้างประโยชน์แก่สังคมได้ ซึ่งบริษัทฯ
ได้มีการดำเนินการในลักษณะเช่นนี้อย่างต่อเนื่อง อันได้แก่ ธุรกิจแหล่งการสื่อสารองค์ความรู้
ซึ่งเป็นหนึ่งในธุรกิจหลักของบริษัทฯ โดยบริษัทฯ
เชื่อว่าองค์ความรู้เป็นทรัพยากรที่มีค่าที่สุดต่อการพัฒนาคน และพัฒนาประเทศ ดังนั้น บริษัทฯ
จึงมีเป้าหมายที่จะขยายการให้บริการในธุรกิจประเภทดังกล่าวให้มากขึ้น

[]

[]